NÁVRH

UZNESENIE VLÁDY SLOVENSKEJ REPUBLIKY
č. 
z 

k návrhu na uzavretie Dohody medzi vládou Slovenskej republiky a Radou ministrov Albánskej republiky o reštrukturalizácii a splatení záväzku Albánskej republiky voči Slovenskej republike.   

Číslo materiálu:	
MF/7893/2005	
Predkladateľ:	podpredseda vlády a minister financií Slovenskej republiky

Vláda 

A.	s ú h l a s í
	
A.1.	s uzavretím Dohody medzi vládou Slovenskej republiky a Radou ministrov Albánskej republiky o reštrukturalizácii a splatení záväzku Albánskej republiky voči Slovenskej republike (ďalej len „Dohoda“) podľa priloženého návrhu;
	
A.2.	s tým, že predmetná Dohoda jej nebude po podpise znovu predložená;

B.        s p l n o m o c ň u j e
 
podpredsedu vlády a ministra financií Slovenskej republiky 
a ako alternáta mimoriadneho a splnomocneného veľvyslanca Slovenskej republiky v Srbsku a Čiernej Hore 
 
B.1.	na podpis Dohody;

C.        u k l a d á
         
            podpredsedovi vlády a ministrovi financií Slovenskej republiky 
 
C.1.	požiadať ministra zahraničných vecí Slovenskej republiky o vykonanie príslušných opatrení spojených s nadobudnutím platnosti Dohody;
   	
C.2.  zabezpečiť  v spolupráci s  guvernérom  Národnej banky Slovenska vykonávanie Dohody po nadobudnutí jej platnosti;

D.         o d p o r ú č a

	guvernérovi Národnej banky Slovenska

            D.1.    bankovo - technicky  zabezpečiť vykonávanie Dohody po nadobudnutí jej platnosti.

Vykonajú:      podpredseda vlády a minister financií Slovenskej republiky
          ako alternát mimoriadny a splnomocnený veľvyslanec Slovenskej republiky v Srbsku a Čiernej Hore  
          minister zahraničných vecí Slovenskej republiky

    
Na vedomie:	   guvernér Národnej banky Slovenska